Vihma.fi

Pyöräilyn kilometrikisa 1.5.-30.9.2025
2025-05-01 00:00 - 2025-09-30 23:59 (Europe/Helsinki)
Kilometrikisa käynnistyi 1.5.2025! Mukaan voi ilmoittautua koko kisan ajan ja kilometrit (ja minuutit) voit merkitä myös takautuvasti!
Kilometrikisaan ovat tervetulleita polkemaan kaikki – niin työyhteisöt, yhdistykset, kaveriporukat, kuntien avoimet joukkueet kuin kaikki muutkin ryhmät. Leikkimielisessä kisassa kilpaillaan siitä, mikä joukkue polkee eniten kilometrejä ja/tai minuutteja. Työpaikan seinälle voit ladata ja tulostaa osallistumislomakkeen suomeksi, ruotsiksi ja englanniksi täältä.
Voit liittyä oiemassa olevaan yhteisönne joukkueeseen, jos tiedät joukkueenne osallistumiskoodin. Vaihtoehtoisesti voit perustaa joukkueen itse, jolloin sinusta tulee joukkueenne kapteeni.
Suomen Punaisen Ristin Ketjureaktion kautta joukkueet motivoituvat pyöräilemään entistäkin enemmän kilometrejä – Ketjureaktioon voi ilmoittautua mukaan missä tahansa vaiheessa kisaa. Ketjureaktioon ilmoittautumisen voi tehdä vain joukkueen kapteeni.
Käyttämällä Strava- ja Polar Flow -integraatioitamme kilometrit ja minuutit saa siirtymään myös automaattisesti – vähemmän kirjaamista, enemmän pyöräilyä 🙂
Mietityttääkö miten Kilometrikisa toimii? Lue lisää perustietoa Kilometrikisasta ja liity mukaan polkemaan!
Mukaan Vihman reservin joukkueeseen pääsee koodilla Vihma84462.

Ulkoratavuoro Heinjoki
2025-08-21 18:00 - 20:00 | Heinjoen ampumaurheilukeskus, Savitie 118, Hiltulanlahti, 70870, Suomi
Pohjois-Savon reservipiirien kiväärivuoro Kuopiossa Heinjoen luodikkoradalla torstaisin klo 18-20.
Oletko tulossa ensimmäistä kertaa viikkovuorolle? Tutustu toimintaa helpottaviin ohjeisiin Vihman nettisivuilla.
Alueelle saavuttaessa on automaattinen portti, joka tullaan avaamaan noin klo 17.30.
Erikseen mainituille ratavuoroille on mahdollista varata laina-aseita. Vuoron alussa laina-ase ampujat maksavat osallistumismaksun, joka sisältää mm. aseiden käytön, ratamaksun, patruunat, taulut, paikkatarvikkeet ja mahdolliset muut laina- varusteet. Patruunoita ei myydä ratavuorojen ulkopuoliseen käyttöön. Reserviläiset voivat varata yhdistyksen laina-aseita on seuraavalla lomakkeella. Tarkista vuorot ja varausehdot lomakkeelta.
Jos olet tulossa ensimmäistä kertaa ulkorata vuoroille, pidetään pienimuotoinen perehdytys ratatoimintaan. Ilmoittaudu radalle tullessasi ammunnan johtajalle, että olet ensimmäistä kertaa paikalla. Perehdytyksessä käydään läpi yhteiset pelisäännöt ja toimintatavat.
Jokaisella ampujalla tulee olla voimassa oleva Reserviläisten ampumaturva tai SAL:n kilpailu/harrastajalisenssi. Muista kirjata jokainen ampumakertasi piirien ratapäiväkirjaan.
